b'\n_START_ARTICLE_\nRiigiasutus\n_START_PARAGRAPH_\nRiigiasutus on iga riigi kui halduse kandja asutus. Riigiasutused jagunevad vastavalt nende kuulumisele v\xc3\xb5imuharude juurde seadusandliku v\xc3\xb5imu asutusteks, t\xc3\xa4idesaatva riigiv\xc3\xb5imu asutusteks, kohtuasutusteks ja v\xc3\xa4ljaspool v\xc3\xb5imude kolmikjaotust asuvateks asutusteks. Vastavalt sellele, kas riigiasutuse p\xc3\xb5hi\xc3\xbclesandeks on avaliku v\xc3\xb5imu teostamine v\xc3\xb5i avalike teenuste osutamine, jagunevad riigiasutused riigi ametiasutusteks ja riigi ametiasutuste hallatavateks asutusteks.'